27.10.2020
Desiaty ročník seminára SAPI "Fotovoltika a OZE v roku 2021" podčiarkol dekádu úspešného pôsobenia asociácie v slovenskej energetike. Moderná scéna, kvalitný prenos a predovšetkým nabitý program s veľkými menami posunuli podujatie nie len do ďalšej dekády, ale aj na vyššiu odbornú úroveň.
Seminár otvorili príhovormi riaditeľ asociácie Ján Karaba a štátny tajomník Ministerstva hospodárstva SR Karol Galek. Prvý blok bol už tradične venovaný inováciám. Peter Hegeduš z Národnej vodíkovej asociácie Slovenska hovoril o vodíkovej stratégii Slovenska a úlohe OZE v nej, Daniel Hrčka zo spoločnosti Viessmann, ktorá bola generálnym partnerom podujatia sa podelil o praktické skúsenosti z realizácií lokálnych zdrojov. Riadenie zdrojov pre zvýšenie flexibility priblížil Peter Simko zo spoločnosti PowereX, ktorá bola partnerom podujatia a prezentácie uzavrel prezentáciou o inováciách v technológiách energetických úložísk Pavol Krokoš zo spoločnosti InoBat, ktorá bola hlavným partnerom podujatia.
Druhý blok bol zameraný na tzv. Zimný balíček Európskej komisie. V úvode bloku priblížil Ján Lacko odporúčania SAPI pre implementáciu balíčka čistej energie. Martin Pitorák z Ministerstva hospodárstva SR vysvetlil na čo sa majú výrobcovia pripraviť pri implementácii Zimného balíčka a nových účastníkov trhu a ich pozície predstavila advokátka Mária Sadloňová z kancelárie Eversheds Sutherland, ktorá bola hlavným partnerom podujatia. Prednášky druhého bloku uzavrela Lívia Vašáková z Úradu vlády priblížením pozície OZE v pripravovanom Pláne obnovy a odolnosti.
Hlavným ťahákom programu bol tretí blok, ktorý priniesol skvelú odbornú diskusiu. Spolu s riaditeľom SAPI Jánom Karabom, ktorý blok moderoval diskutovali predseda ÚRSO Andrej Juris, Michal Pokorný zo SEPS, štátny tajomník MH SR Karol Galek, Pierre Poncik zo Slovenských elektrární a Pavol Poláček z advokátskej kancelárie Poláček & Partners, ktorá bola hlavným partnerom podujatia. Diskusia otvorila viacero zaujímavých tém, z ktorých najviac zarezonovalo vyhlásenie Michala Pokorného o blížiacom sa zrušení stopstavu. Diskutujúci sa zároveň zhodli na nutnosti reformy TPS a vyriešenie problému tzv. historického dlhu bez toho, aby sa zmeny odrazili na koncových cenách energií.
Záverečný, štvrtý, blok priblížil divákom skúsenosti zo zahraničia, ktoré odprezentovali Jens Rasmusen z Eurowind Energy a Irena Gajewska z Polish Wind Energy Association. Blok doplnila Baloghová z Poláček & Partners s prednáškou o povoľovacích procesoch projektov OZE a seminár uzavrel zaujímavou odbornou prednáškou .Peter Dušička z Energie budúcnosti.
Slovenská asociácia fotovoltického priemyslu a OZE ďakuje všetkým hosťom za pútavé prednášky a diskusie a divákom za pozornosť. V ťažkých podmienkach sme vyvinuli maximálne úsilie, aby sme priniesli tie najaktuálnejšie informácie pre odbornú verejnosť, čo sa nám, veríme, podarilo.
V časoch pretrvávajúcej neistoty pri cenách energií a postupného uvoľňovania bariér na pripájanie nových obnoviteľných zdrojov je čoraz viac spotrebiteľov motivovaných k investícii do vlastného fotovoltického zdroja elektriny, ktorého súčasťou je často aj akumulácia elektriny. S produkciou vlastnej elektriny sa však nespájajú iba benefity, ale aj určité legislatívne povinnosti, ktoré musí aktívny odberateľ spĺňať.
07. 02. 2023VIAC →
Aj Vás zaujíma, čo sa tento rok zmenilo v najdôležitejších energetických zákonoch? Príďte sa to dozvedieť priamo od odborníkov
11. 11. 2022VIAC →
Len mesiac nás delí od 12. ročníka podujatia SAPI Energy Conference 2022, ktoré otvorí najhorúcejšie témy slovenskej energetiky. Podujatie pod záštitou prezidentky Slovenskej republiky bude tento rok výnimočné tak rozsahom a témami, ako aj vzácnymi hosťami, medzi ktorými nebude chýbať ani pani prezidentka.
11. 10. 2022VIAC →